ཡིད་ཕམ་འོས་པ་ཞིག་ལ་ཉིན་དེར་འཕགས་མཆོག་གང་ཉིད་དགོང་དྲོའི་སྨོན་ལམ་ཆེན་མོ་འཚོགས་སར་་ཕེབས་སྐབས་ཆོས་ལིགས་ཀྱི་ཕྱོགས་ཞེན་དབང་དུ་གྱུར་བའི་ཧིན་དྷུ་ན་གཞོན་ཞིག་གིས་མེ་མདའ་བརྒྱབས་ནས་སྐུ་བཀྲོང་འདུག་ལ།ཡིད་སྐྱོ་བའི་ལོ་རྒྱུས་དེའི་ཁྲོད་ནས་འཕགས་མཆོག་ཁོང་ཉིད་གློ་བུར་དུ་ཞི་བར་གཤེགས་པ་དེས།འཛམ་གླིང་མི་དམངས་དང་།རྒྱ་གར་མི་་དམངས་རྣམས་ཡིད་མུག་དང་མྱ་ངན་ཆེན་པོས་མནན་པར་མ་ཟད།ནོར་པེ་ཨེར་ལས་འཛིན་ལྷན་ཚོགས་ལ་ཡང་ནམ་ཡང་སང་དུ་མེད་པའི་འགྱོད་གདུང་བཞག་པ་སྟེ།ནོར་པེ་ཨེར་ལས་འཛིན་ལྷན་ཚོགས་ཀྱི་ཚོགས་གཙོ་ནས་འགྱོད་སེམས་དང་བཅས་ཏེ།སྐྱེས་བུ་ཁོང་ལ་ནོར་པེ་ཨེར་ཞི་བདེའི་གཟེངས་རྟགས་འབུལ་མ་ཐུབ་པ་དེ་ནོར་པེ་ཨེར་ལས་འཛིན་ལྷན་ཚོགས་ཀྱི་ལོ་རྒྱུས་ནང་ཆེས་ཡིད་ཕངས་པ་དེ་ཡིན་ཞེས་གསུངས།